CELEX: C2004/262/108
Language: et
Date: 2004-10-23 00:00:00
Title: Kohtuasi T-360/04: FG Marine S.A. 2. septembri 2004. aasta hagi Euroopa Ühenduste Komisjoni vastu

23.10.2004   
            
            
               ET
            
            
               Euroopa Liidu Teataja
            
            
               C 262/59
            
         FG Marine S.A. 2. septembri 2004. aasta hagi Euroopa Ühenduste Komisjoni vastu
   (Kohtuasi T-360/04)
   (2004/C 262/108)
   Kohtumenetluse keel: prantsuse
   FG Marine S.A., asukoht Roissy (Prantsusmaa), esitas 2. septembril 2004 Euroopa Ühenduste Esimese Astme Kohtusse hagi Euroopa Ühenduste Komisjoni vastu. Hageja esindaja on advokaat Marie-Aline Michel, kohtudokumentide kättetoimetamise aadress Luxembourgis.
   Hageja palub esimese astme kohtul:
   
               —
            
            
               kohustada komisjoni, kellel 8. septembri 1999. aasta otsust 2000/513/EÜ Prantsusmaa poolt äriühingule Stardust Marine antud abi tagastamise kohta (EÜT L 206, lk 6) vastu võttes tekkis lepinguväline vastutus, maksma hagejale kahjutasu ja kinnitada, et kahjutasu, mida võib seaduslikult nõuda, ei ole madalam kui 200 000 000 Prantsuse franki (30 489 803, 44 eurot).
            
         Õiguslikud alused ja peamised argumendid
   Käesolevas asjas soovib hagejaks olev äriühing, kes on äriühingu Stardust Marine enamuspartner, tõstatada ühenduse lepinguvälise vastutuse küsimuse kahju osas, mida ta kannatas tulenevalt komisjoni 8. septembri 1999. aasta otsusest, millega tunnistati Consortium de Réalisation'i (CDRE) poolt Stardust Marine'is Crédit Lyonnais' saneerimisplaani raames teostatud kapitali suurendamised, jooksevkonto ettemaksed ja rekapitaliseerimised ühisturuga vastuolus olevaks ja nõuti nende tagastamist.
   Viidatud otsuses sisalduv tagastamise kohustus põhjustas Stardust Marine'i pankrotiavalduse, mis jättis hageja ilma teostatud ümberkorralduste tulemustest.
   Tuginedes nendele etteheidetele, väidab FG Marine esiteks, et käesoleva vaidluse esemeks olev otsus, mis on Euroopa Kohtu 16. mai 2002. aasta otsusega kohtuasjas C-482/99: Prantsuse Vabariik v. komisjon, (1) tühistatud, ei tunnustanud eraõigusliku investori põhimõtet. Lisaks sellele ei asetanud komisjon seda otsust vastu võttes end ajastu konteksti ega käsitlenud Crédit Lyonnais'd ja tema filiaale kui Stardust Marine aktsionäre, vaid kui tema pankureid. Viimaseks ignoreeris kõnealune otsus täielikult Stardust Marine'i saneerimisplaani.
   
      (1)  EKL 2002, lk I-4397.